02/09/2020 | Administración LocalMunicipal
Monfero
Bases para a concesión de axudas ao estudo curso 2019/2020

A N U N C I O Por acordo do Xunta de Goberno deste Concello do día 8 de xullo de 2019, aprobouse a modificación do proxecto das bases reguladoras da convocatoria para a concesión de axudas ao estudo para o curso 2019-2020, que se transcriben deseguido, as cales permanecerán expostas ao público, para efectos de reclamacións, por prazo de oito días hábiles, a contar desde o seguinte ao da publicación deste anuncio no BOP. PROXECTO BASES PARA A CONCESIÓN DE AXUDAS AO ESTUDO CURSO 2019/2020 PRIMEIRA: Constitúe o obxecto das presentes bases o regulamento do procedemento para a concesión de axudas ao estudo para o curso 2019/2020, coa finalidade de compensar ás familias deste municipio para afrontaren os gastos derivados da realización de estudos dos seus fillos e fillas, entendendo por tales: libros, material escolar e para actividades, roupa, calzado, gastos de transporte e similares. SEGUNDA: O crédito que se destina a este programa, que se financiará con cargo á partida 2020.0.326.00.48200, é de 7.000,00€. TERCEIRA: Poderán solicitar estas axudas todos os estudantes que reúnan os seguintes requisitos: - Estar empadroado no Concello de Monfero e ser fillo/a de pais que tamén o estean (alomenos un deles). - Ter menos de 24 anos de idade e non exercer ocupación ou traballo remunerado. - Cursar estudos de Educación Infantil, Primaria, Educación Especial, ESO, Bacharelato, Formación Profesional, ciclos formativos ou estudos universitarios. - Pertencer a unha unidade familiar (pais e fillos que non exerzan traballo remunerado) cuxos rendementos de traballo, actividades e capital, nos termos do modelo de declaración do IRPF correspondente ao ano 2018 (suma das casiñas 435 “Base imponible xeral” e 460 “Base impoñible do aforro menos a cuota resultante da autoliquidación 595), non superen a cantidade de 18.000,00 €, mais 900,00 € por cada membro que a integre, ou ben que non tiveran formulado tal declaración por non acadar os seus ingresos o mínimo esixido para presentala con carácter obrigatorio. CUARTA: As solicitudes presentaranse, no rexistro de entrada do concello, no prazo de 20 días hábiles contados a partir do día seguinte á publicación do extracto da convocatoria no BOP, a través da Base de Datos Nacional de Subvencións (BDNS), no modelo oficial que se xunta como anexo e que se facilitará nas oficinas municipais. Tamén poderán presentarse mediante as formas previstas no art.16 da Lei 39/2015, do 1 de outubro, do Procedemento Administrativo Común das Administracións Públicas. No caso de presentaren a solicitude nun lugar distinto do Rexistro do Concello de Monfero, deberán as persoas interesadas remitir por fax unha copia da instancia ao número 981 793804 ou ben ao enderezo electrónico correo@monfero. es nas 24 horas seguintes ao día da súa presentación e sempre que sexa dentro do prazo de presentación de instancias. Sen a concorrencia de ámbolos requisitos non será admitida a solicitude. As solicitudes deberán ir acompañadas da seguinte documentación: - Fotocopia do DNI do/a solicitante ( menor ou maior de idade) e do pai, nai ou titor cando aquel sexa menor de idade. - Fotocopia do resgardo da matrícula do curso 2019/2020. - Fotocopia da declaración da renda do ano 2018 de todos os membros computables da unidade familiar. No caso de exención legal de presentar a Declaración da renda, presentarase certificado de estar exento de facela, no que tamén consten os datos sobre os ingresos que posúe e Axencia Tributaria ( AEAT) e declaración xurada dos ingresos obtidos pola unidade familiar no ano 2018, achegando fotocopia de todos e cada un dos documentos acreditativos correspondentes. - Documento acreditativo das cualificacións académicas obtidas no curso 2018/2019. - Certificación do número de conta bancaria ou fotocopia da libreta bancaria do solicitante, ou representante, á que se lle transferirá a cantidade que se conceda. O número de conta bancaria debe conter o código IBAN. - Certificado de minusvalía, se fora o caso. - Certificado INEM que acredite a situación de desemprego durante máis de 6 meses durante o ano 2019. - Declaración de outras axudas para a adquisición de libros de texto. A composición da unidade familiar, o empadroamento e a convivencia comprobaranse de oficio polo Concello. De se presentaren varias solicitudes por unha mesma familia, a documentación común se acompañará soamente á solicitude do fillo/a maior, facéndoo constar nas demais. De conformidade co art.53 d) da Lei 39/2015, do 1 de outubro, do Procedemento Administrativo Común das Administracións Públicas, se os documentos solicitados nos apartados anteriores estiveran en poder deste Concello, o solicitante non terá que achegalos de novo, debendo indicalo na súa solicitude. No caso de solicitudes defectuosas, concederase un prazo de 10 días para emendar deficiencias, arquivándose sen máis trámites cando non se emenden os erros ou omisións. QUINTA: As axudas serán concedidas por acordo da Xunta de Goberno Local, previo informe-proposta non vinculante da traballadora social, en función dos criterios que se especifican no baremo que aparece a continuación, distribuíndose o crédito en proporción á puntuación obtida por cada solicitante, cun máximo de 200,00€ por cada estudante de primaria e secundaria, e con 300,00€ para os demais. - Capacidade económica da familia nuclear en renda per cápita, ata 10 puntos: Para determinar a capacidade económica calcularase a renda per cápita da familia (pais e fillos que non exerzan traballo remunerado), en función dos rendementos de traballo, actividades e capital, nos termos que figuran na declaración do IRPF do ano 2018 e que se valorará coa suma das casiñas 435 e 460 desta menos a cuota resultante da autoliquidación 595 Para os efectos do cálculo da renda per cápita, computarán por dous cada fillo ou filla que teñan recoñecido un grao de discapacidade igual ou superior ó 33% ou que teña reducida a súa capacidade de traballo nun grao equivalente ó da incapacidade permanente absoluta ou gran invalidez Concederanse 10 puntos ás familias que non pasen de 1000,00€ en renda per cápita anual e un punto menos por cada 700,00€ máis de renda. MEMBROS COMPUTABLES 1.-Considerarase membro computable da unidade familiar os pais non separados legalmente e, no seu caso, o titor/a ou a persoa encargada da garda e protección do/a menor, o/a solicitante, os irmáns ou irmás con discapacidade física, psíquica ou sensorial que convivan no domicilio familiar ou incapacitados xudicialmente, suxeitos á patria potestade prorrogada ou rehabilitada, e os irmáns ou irmás menores de idade, con excepción dos emancipados, e os irmáns solteiros/as menores de 25 anos que convivan no domicilio familiar.2.- Cando non exista vínculo matrimonial, a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos citados anteriormente. A convivencia comprobarase de oficio polo Concello mediante o Padrón Municipal de Habitantes.3.- No caso de familias monoparentais en que conviva un só proxenitor ou titor/a co alumno/a, deberá acreditarse documentalmente esta circunstancia. No caso de divorcio ou separación legal dos pais non se considerará membro computable aquel que non conviva co alumno/a. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.4.- No caso de falecemento dalgún dos proxenitores do alumno/a que convivisen con el, acreditarase mediante certificado de defunción ou fotocopia do libro de familia onde figura esta circunstancia.5.- A separación ou divorcio acreditarase mediante sentenza xudicial que a determine ou convenio regulador onde conste a custodia do menor.6.- No caso de separación ou divorcio dos proxenitores con custodia compartida acreditada mediante sentenza xudicial, as rendas de ambos incluiranse dentro do cómputo da renda familiar.7.- Nos casos especiais en que a unidade familiar non estea conformada do xeito establecido no punto 5.1. destas bases, deberá achegarse ademáis o informe dos servizos sociais do municipio que acredite tal extremo.8.- Nos supostos en que o solicitante da axuda sexa un menor en situación de acollemento, será de aplicación á familia de acollida o disposto nos parágrafos anteriores.9.- Nos casos de violencia de xénero, no ámbito familiar quedarán excluídos no cómputo das rendas os ingresos do agresor, considerándose a familia como monoparental. A acreditación da situación da violencia de xénero realizarase polos medios establecidos no artigo 5 da Lei 11/2007 de 27 de xullo galega para a prevención e o tratamento integral da violencia de xénero 10.- FAMILIAS DE ESPECIAL CONSIDERACIÓN: Constidéranse familias de especial consideración as que establece a Ley 3/2011 galega de familia, infancia e adolescencia: o FAMILIAS NUMEROSAS o FAMILIAS MONOPARENTALES o FAMILIAS CON PERSOAS MAIORES A CARGO ( rentas inferiores ó IPREM) o FAMILIAS CON PERSOAS DEPENDENTES A CARGO o FAMILIAS CON PERSOAS CON DISCAPACIDADE A CARGO (ascendiente ou descendiente cun 33% de discapacidade con rentas inferirores á cantidade fixda na lexislación do IRPF) o FAMILIAS ACOLLEDORAS Cando coa unidade familiar, determinada no punto terceiro, convivan outras persoas e así se alegue polo solicitante, tamén se comprobarán de oficio polo concello e deberán acreditalo segundo os casos: - As familias con persoas con discapacidade a cargo con rendas inferiores á cantidade fixada na lexislación do IRPF presentarán o correspondente certificado de discapacidade e a acreditación da dita situación - As familias con persoas maiores a cargo con rentas inferiores ó IPREM acreditarán a situación económica da persoa maior - As familias con persoas dependentes a cargo acreditarán a situación de dependencia co correspondente certificado da valoración da dependencia - As familias numerosas achegarán o carné de familia numerosa Cando sexa posible estas situacións comprobaranse de oficio pola traballadora social do Concello. No resto dos casos acreditarase de forma suficiente.11.- Familias en situación de exclusión social ou risco de exclusión social, ata 10 puntos: De conformidade co establecido no artigo 3 da Lei 10/2013 do 27 de novembro de Inclusión Social de Galicia BAREMACIÓN - Capacidade económica, ata 10 puntos. - Número de membros, ata 5 puntos: Outorgarase da seguinte forma: – 2 puntos: familias de 2 ou 3 membros – 3 puntos: familias de 4 membros – 4 puntos: familias de 5 membros – 5 puntos: familias de 6 ou máis membros - Distancia ata o centro de estudos (excepto nos casos de transporte escolar gratuíto e primaria), ata 5 puntos: Puntuarase cun máximo de 10 puntos a todos os estudantes que carecen de transporte escolar gratuíto, e con 0 puntos a aqueles que estudan ensinanzas obrigatorias. – Número de fillos/as estudando, ata 3 puntos: A puntuación asignarase da seguinte forma: 1 punto por fillo, 2 puntos para familias con 2 fillos (ambos cursando estudos), e coa máxima de 3 puntos ás familias que teñan 3 ou máis fillos estudando. - Cualificación académica, ata 3 puntos: O baremo da cualificación académica será o seguinte: – 3 puntos: Alumnos con notas de sobresaínte ou notable. – 2 puntos: Alumnos con notas de ben, P. A. e acada os obxectivos. Igualmente aqueles que se incorporaran este curso ao centro escolar público. – 1 puntos: Alumnos con notas de suficiente. – 0 puntos: Resto de alumnos e aqueles que non presentaran xustificantes. - Circunstancias especiais, ata 55 puntos: - Familias de especial consideración ata 10 puntos: - Familias en situación de exclusión social ou risco de exclusión social, ata 10 puntos - Familias con situacións de violencia de xénero, ata 55 puntos - Situación laboral, ata 6 puntos: Cando o pai/nai ou titor/a acredite a situación de desemprego durante máis de 6 meses no ano 2019, incrementarase a valoración con 3 puntos adicionais. Puntuarase con 6 puntos no caso de que ambos acrediten tal situación. O acordo de concesión se publicará no taboleiro de anuncios municipal a efectos de notificación das axudas concedidas a todos os beneficiarios e demais interesados, e de presentación de reclamacións, no seu caso, polos que o consideren conveniente durante o prazo de 10 días hábiles a contar dende o seguinte á devandita publicación. Estas haberán de ser resoltas pola propia Xunta de Goberno Local. A partir desta publicación comezará a contar o prazo de presentación no Rexistro de Entrada do Concello dos xustificantes (facturas, preferentemente, ou tickets), das axudas concedidas, que rematará no prazo dun mes, a contar desde o día seguinte a aquel no que se publique o acordo de concesión na forma que se indica no parágrafo anterior. Esta data poderíase prorrogar un máximo de tres meses, por acordo da Xunta de Goberno Local, nos casos en que se solicite e conste xustificación no expediente. Aqueles solicitantes que declararon ter percibido outras axudas para a adquisición de libros de texto, non poderán presentar facturas dos mesmos para a xustificación das axudas ao estudo municipais. As xustificacións serán aprobadas por acordo da Xunta de Goberno Local, previo informe da traballadora social. Os que non presenten a xustificación ou desistan de forma motivada e por escrito, dentro do prazo establecido nestas bases, entenderase que desisten da súa solicitude, que quedará, así mesmo, anulada. SEXTA: As presentes bases publicaranse integramente no taboleiro de anuncios do Concello xunto co anuncio de convocatoria, inmediatamente despois de seren aprobadas pola Xunta de Goberno Local, a efectos de apertura da mesma coas salvedades da base cuarta e para que todos os interesados poidan examinalas e, no seu caso, presentar as súas reclamacións no prazo máximo de oito días hábiles. Así mesmo publicarase no B. O. P. un anuncio de exposición pública das bases, a partir do cal se iniciará o cómputo do prazo para a presentación de reclamacións. SÉPTIMA: O incumprimento do disposto nas presentes bases, a falsidade ou ocultación de datos, ou non cursar os estudos para os que se lle concedeu a axuda, determinará a revogación e reintegro da subvención, sen prexuízo de que polo Concello se exerciten as accións oportunas contra os responsables. OITAVA.- De acordo co establecido na Lei Orgánica 15/1999, do 13 de decembro, de Protección de Datos Persoais (en diante LOPD), infórmase o usuario, dos seguintes puntos: - O Concello de Monfero é a efectos da LOPD, Responsable do Ficheiro, no que se incluirán os datos persoais que vostede nos facilite. A dirección do Responsable do Ficheiro é Rebordelo núm.1, 15619 - Monfero - Os datos facilitados ao Concello de Monfero formarán parte dun ficheiro automatizado responsabilidade do mesmo. O ficheiro atópase debidamente inscrito no Rexistro Xeral de Protección de Datos da Axencia a Española de Protección de Datos e todo o proceso de tratamento, almacenamento e mantemento atópase sometido aos controis e normas establecidos no Regulamento de Medidas de Seguridade. - A finalidade para a que se solicitan os datos será a de cada caso concreto, pero sempre terá como obxecto xestionar o servizo prestado polo Concello aos usuarios, dentro do marco da relación que os une, enviarlle información e publicidade. - De todos os datos solicitados, indicarase polo persoal do Concello, cales deles son de carácter obrigatorio e cales de carácter facultativo, atendendo ao servizo solicitado. Os datos considerados polo persoal do Concello como de carácter obrigatorio serán os estritamente necesarios para levar a bo fin a relación existente entre o Concello e o usuario, polo que en caso de non ser fornecidos non podería desenvolver dita relación. Os datos persoais que se soliciten atenderán en todo momento ao principio de calidade dos datos establecido no artigo 4 da LOPD, é dicir serán adecuados, pertinentes e non excesivos en relación co ámbito e a finalidade para a que se obteñen. - O usuario poderá exercitar os dereitos de acceso, rectificación, cancelación e oposición nos termos que establece a LOPD, dirixíndose a Rebordelo núm.1, 15619 - Monfero (A Coruña). O incumprimento das ditas medidas de seguridade constitúe para o responsable do ficheiro unha infracción grave sancionable con multa de até 300.506,05€, polo que cando devandito incumprimento asóciese a un individuo concreto será sancionado a nivel interno disciplinariamente segundo se acorde polo Responsable de Seguridade. SOLICITUDE DE CONCESIÓN AXUDAS AO ESTUDO 2019 – 2020 D/Dª. con DNI. e domicilio en., parroquia de. Código postal. teléfono., en nome propio ou en representación de., con data de nacemento do. Idade. e con DNI. EXPÓN: Que tivo coñecemento da convocatoria de Axudas ao Estudo do Concello de Monfero para o curso 2019-2020 e que reúne os requisitos esixidos na mesma polo que, SOLICITA: A concesión dos beneficios que se establecen na citada convocatoria, facendo constar. - Que ten menos de 24 anos e non exerce ocupación nin traballo remunerado. - Que está empadroado/a, así coma os seus pais (alomenos un deles), no Concello de Monfero, e que ten residencia efectiva neste concello - Que a súa familia está composta por. membros (pais e fillos que non exerzan traballo remunerado) - Que cursa estudios de. en. - Que sí  non  usa transporte escolar gratuíto( Marcar o que proceda) - A distancia dende o seu domicilio ata o centro de estudos é de. km ( Especificar só no caso de que non se use transporte escolar gratuíto) - Que na súa unidade familiar atópanse estudando. fillos. - Que declara que os datos facilitados son certos e sométese ás actuacións de comprobación e verificación de datos que considere oportunas o Concello. - Que achega a documentación acreditativa do exposto e a restante esixida nas bases da convocatoria. - Que sí  non  percibiu outras axudas para a adquisición de libros de texto. De conformidade co disposto na Lei orgánica 15/1999, de protección de datos de carácter persoal, mediante a sinatura desta solicitude, consinto expresamente que os datos persoais que constan nela sexan incluídos nun ficheiro automatizado, propiedade do Concello de Monfero, e poidan ser tratados no uso das funcións propias que ten atribuídas e utilizados coa finalidade das xestións que sexan precisas e demais tramitacións destes, e declaro estar informado dos dereitos de acceso, rectificación, cancelación ou oposición, segundo o disposto na Lei, que poderei exercitar no domicilio do Concello de Monfero, no seguinte enderezo: Rebordelo s/n, 15618 Monfero, A Coruña. Monfero,. de. de 20 O/A solicitante Monfero, 27 de agosto de 2020 O Alcalde, Andrés Feal Varela